CELEX: 32006R1192
Language: et
Date: 2006-08-04 00:00:00
Title: Komisjoni määrus (EÜ) nr 1192/2006,  4. august 2006 , millega rakendatakse Euroopa Parlamendi ja nõukogu määrust (EÜ) nr 1774/2002 seoses tunnustatud ettevõtete nimekirjaga liikmesriikides   (EMPs kohaldatav tekst)

5.8.2006   
            
            
               ET
            
            
               Euroopa Liidu Teataja
            
            
               L 215/10
            
         
      KOMISJONI MÄÄRUS (EÜ) nr 1192/2006,
   4. august 2006,
   millega rakendatakse Euroopa Parlamendi ja nõukogu määrust (EÜ) nr 1774/2002 seoses tunnustatud ettevõtete nimekirjaga liikmesriikides
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Majandusühenduse asutamislepingut,
   võttes arvesse Euroopa Parlamendi ja nõukogu 3. oktoobri 2002. aasta määrust (EÜ) nr 1774/2002, milles sätestatakse muuks otstarbeks kui inimtoiduks ettenähtud loomsete kõrvalsaaduste sanitaareeskirjad, (1) eriti selle artikli 26 lõiget 5,
   ning arvestades järgmist:
   
               (1)
            
            
               Määruses (EÜ) nr 1774/2002 on sätestatud konkreetsed nõuded muuks otstarbeks kui inimtoiduks ettenähtud loomsete kõrvalsaaduste eeskirjade kehtestamiseks.
            
         
               (2)
            
            
               Määruses (EÜ) nr 1774/2002 on sätestatud, et nakkusetekitajate ja/või jääkide levikuohu vältimiseks tuleb loomseid kõrvalsaadusi töödelda, ladustada ja hoida eraldi asjaomase liikmesriigi poolt selleks määratud heakskiidetud ja järelevalve all olevas ettevõttes või need sobival viisil kõrvaldada. Nimetatud määruse III ja IV peatükis sätestatakse nõuded selliste ettevõtete tunnustamiseks.
            
         
               (3)
            
            
               Määruse (EÜ) nr 1774/2002 artikli 26 lõikes 4 on sätestatud, et liikmesriigid koostavad nimetatud määruse kohaselt tunnustatud ettevõtete nimekirjad.
            
         
               (4)
            
            
               Seetõttu on seoses tunnustatud ettevõtete nimekirjadega vaja kehtestada rakenduseeskirjad ning avaldada nimekirjades olev teave liikmesriikide veebilehtedel, mis on kättesaadavad komisjonile ja avalikkusele. Samuti on vajalik luua komisjoni hallatav veebileht nende nimekirjade jaoks.
            
         
               (5)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1774/2002 artikli 26 lõikes 4 osutatud ettevõtete nimekirju käsitlevad rakenduseeskirjad on sätestatud käesoleva määruse lisas.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 1. juulist 2007.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. august 2006
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 273, 10.10.2002, lk 1. Määrust on viimati muudetud komisjoni määrusega (EÜ) nr 208/2006 (ELT L 36, 8.2.2006, lk 25).
   
      LISA
      MÄÄRUSE (EÜ) nr 1774/2002 ARTIKLI 26 LÕIKES 4 OSUTATUD TUNNUSTATUD ETTEVÕTETE NIMEKIRJAD
      1.   JUURDEPÄÄS TUNNUSTATUD ETTEVÕTETE NIMEKIRJADELE
      Selleks, et abistada liikmesriike määruse (EÜ) nr 1774/2002 artikli 26 lõikes 4 osutatud ajakohaste tunnustatud ettevõtete (edaspidi “tunnustatud ettevõtted”) nimekirjade kättesaadavaks tegemisel teistele liikmesriikidele ja üldsusele, avab komisjon veebilehe, mille jaoks liikmesriigid annavad vastavalt käesoleva lisa punkti 2.1 alapunktile a lingid liikmesriikide ametlikele veebilehtedele.
      2.   LIIKMESRIIKIDE VEEBILEHTEDE VORM
      2.1.   Koondnimekirjad liikmesriikide veebilehtedel
      
                  a)
               
               
                  Iga liikmesriik annab komisjonile viite oma ametlikule veebilehele, kus on esitatud tema territooriumil asuvate tunnustatud ettevõtete koondnimekirjad (edaspidi “koondnimekiri”).
               
            
                  b)
               
               
                  Iga koondnimekiri on esitatud ühe tabelina ja ühes või mitmes ühenduse ametlikus keeles.
               
            2.2.   Liikmesriikide veebilehtede ülesehitus
      
                  a)
               
               
                  Käesoleva lisa punkti 2.1 alapunktis a nimetatud liikmesriigi veebilehe töötavad välja pädevad keskasutused või vajaduse korral üks määruse (EÜ) nr 1774/2002 artikli 2 lõike 1 punktis i osutatud asutustest.
               
            
                  b)
               
               
                  Punkti 2.1 alapunktis a nimetatud koondnimekirjades peavad olema lingid samal veebilehel asuvatele teistele veebilehtedele, kus on tunnustatud ettevõtete nimekirjad.
                  Kui teatavaid tunnustatud ettevõtete nimekirju ei halda punkti 2.2 alapunktis a osutatud pädev keskasutus, siis peavad koondnimekirjas olema lingid teistele veebilehtedele, kus on need nimekirjad ja mida haldab mõni teine pädev asutus, üksus või organisatsioon.
               
            3.   LIIKMESRIIKIDE TUNNUSTATUD ETTEVÕTETE NIMEKIRJADE KUJUNDUS JA KOODID
      Tunnustatud ettevõtteid käsitleva teabe laiema kättesaadavuse tagamiseks ja liikmesriikide nimekirjade loetavuse parandamiseks kehtestatakse liikmesriikide nimekirjade kujundus koos asjakohase teabe ja koodidega.
      4.   TEHNILINE KIRJELDUS
      Lõikudes 2 ja 3 sätestatud ülesanded ja toimingud viiakse läbi vastavalt komisjoni tehnilistele kirjeldustele, mis avaldatakse veebis.